Mozilla Firefox

Mozilla Firefox Mozilla Fundazioak garatutako web nabigatzaile librea da; haren bilakaeran edonork lagun dezake eta euskaraz ere eskaintzen da. Mozilla Application Suite-ren ondorengoa da eta, egun, Mozilla Korporazioak kudeatzen du. Mozilla Firefox Interneten gehien erabiltzen den bigarren nabigatzailea da: 2010eko urriaren amaieran, merkatuko % 22.82ko kuota zuen, Net Applicationsek baieztatzen zuenez.

Firefox hainbat plataformatan erabil daitekeen web nabigatzailea da eta Microsoft Windows, Mac OS X, GNU/Linux, eta Unixen oinarritutako beste hainbat sistematako bertsioetarako baliagarria da.

Iturri kodea librea du, GPL/LGPL/MPL hirukoitz baten mendean publikatua.

 Historia 

Netscapek, Netscape Navigatorren kodea liberatu zuenean, Mozilla proiektua jaio zen. Kodea irekin zuten Microsoften merkatua berreskuratzeko asmoz. Proiektuak berehala lortu zuen software librearen erabiltzaileen konfiantza, eta nabigatzailea zerotik idaztea erabaki zuten. Horretarako, hainbat erreminta plataforma-anitz baliatu zituzten, eta XML lengoaian oinarritu ziren. Garatu zen lengoaia berriari XUL deitu zitzaion.

Proiektuaren hasieratik urte asko pasatu ziren gauzatu arte. Mozillaren 1.0 bertsio egonkorra 2002an iritsi zen, eta harrera epela izan zuen. Firefox (izen asko probatu ondoren) haren bertsio hobetua 2004an merkaturatu zen eta denbora laburrean oihartzun handia lortu zuen, fitxak, arintasuna eta eskaintzen dituen aukera ugariei esker.

 Firefoxen abantailak 
 Egunero gero eta jende gehiagok erabiltzen du eta egunero hobetuz doa.
 Pertsonalizatzeko erraza da.
 Firefoxen jarraipenaren aurkako babesa babesten zaitu iragarkietatik.
 Firefox plataforma guztietan dago eskuragarri (GNU/Linux, Windows, macOS, Android, iOS, OpenBSD, FreeBSD, HaikuOS...)
 Ez dio Google Chromeren monopolioari laguntzen, Firefoxek berezko renderizazio-motorra erabiltzen duelako (Gecko).

 Nabigazioa ordenatua da, intuitiboa eta azkarra fitxekin.
 Seguruagoa da pop-up blokeoarekin.
 Markadoreekin gestio errazagoa gogokoekin.
 Informazioa bilatzea oso erraza da, integratuta dauzkan bilatzaileei esker.
 Anitz hizkuntzatan eskaintzen da, eta gehiago egiteko aukera dago.

 Euskara 
 Euskaraz ere badago.
 Nahi baduzu, zuzenean lagun dezakezu Firefox-en euskarazko itzulpenetan.
 Euskarazko zuzentzailea erraz txertatu daiteke. (Xuxen gehigarria).
 Euskalbar gehigarria.

 Librea 
 Software librea da.

 Pribatutasuna 
 Negozio modeloa ez da erabiltzailearen jarraipena egitea eta erabiltzaileei buruzko informazioa batzea. Mozilla Firefoxen atzetik dirua irabazteko asmorik gabeko Mozilla Foundation erakundea dago, ez erabiltzaileen datuak biltzen eta komertzializatzen dabilen multinazional bat.
 Milaka gehigarri dauzka pribatutasuna zaintzen laguntzeko, etab.

 Plataforma anizkuna da 
 Windows, macOS, Linux, Android eta iOS

 Antzeko proiektuak 
 Mozilla Thunderbird
 Nvu
 Mozilla Sunbird
 Mozilla Fennec

 Adarkatzeak. Logoak 

 Gehigarriak. Hedapenak 
Mozilla Firefox eta bere adarkatzeek, bere forkek, milaka gehigarri dauzkate. Berriak sortzen dira etengabe, proiektu batzuk abandonatu egiten dira, beste proiektu batzuek ia hasieratik mantendu dira...

Horra gehigarri batzuk, Librezale webgunetik ekarriak:

 Zertarako  Gehigarriaren izena  Iruzkina  Tresna barran ainguratzeko modukoa?   Zuzentzaile ortografiko automatikoa  Xuxen  Nabigatzailea erabili bitartean testuak editatzen baditugu, gorriz markatuko dizkigu hiztegietan ez dauden hitzak, eta urdinez hobesteko aldaerak iradokitzeko  Ez   Hiztegietara azkar jotzeko  Euskalbar  Euskaltzaindiaren Hiztegia, Elhuyar, Orotarikoa, Euskalterm, hainbat corpus... ES > EU; EU > ES, FR > EU; EU > FR; EU > EN; EN > EU...  Bai  Publizitatea saihesteko  Ghostery Tracker & Ad Blocker – Privacy AdBlock    Ez  Publizitatea saihesteko  Sponsor Block for YouTube – Skip sponsorships    Ez   Publizitatea saihesteko  AdBlocker for YouTube    Ez   Publizitatea saihesteko  Adblocker for YouTube  Badaude bat baino gehiago izen berbera edo antzekoarekin bat baino gehiago  Ez   Publizitatea saihesteko  Adblock for Youtube™    Ez   Pribatutasuna  Privacy Badger    Ez   Publizitatea saihesteko  uBlock Origin    Ez   Publizitatea saihesteko  AdBlocker Ultimate    Ez  Pribatutasuna  Disconnect  Aztarnarien kontrako babesa (tracker = aztarnari)  Ez   Publizitatea saihesteko  AdGuard AdBlocker    Ez   Publizitatea saihesteko  AdBlock Plus – rree ad blocker    Ez  Pribatutasuna  Consent-O-Matic  KONFIGURATU! Cookieak baztertzeko. Esan ezetz cookiei denbora galdu gabe  Ez   Segurtasuna  Leech Block NG  Erabiltzaileak bere buruari webgune batzuk blokeatzeko  Ez   Pribatutasuna  Cookie AutoDelete    Ez   Pribatutasuna  DuckDuckGo Privacy Essentials    Ez    Segurtasuna  Smart HTTPS    Ez   Segurtasuna  HTTPS by default    Ez   Pribatutasuna  I still don’t care about cookies    Ez   Bilatzailea  Qwandt Search engine and tracker blocker    Askotan erabiliz gero, bai   Bilatzailea  eBook Search    Askotan erabiliz gero, bai   Bilatzailea  Search – Searx    Askotan erabiliz gero, bai   Bilatzailea  SearXNG - Privacy Search Engine    Askotan erabiliz gero, bai   Beste  Clear Cache    Bai   Beste  Emoji    Bai   Beste  GNOME Shell integrazioa    Ez  Denboraren kudeaketa  TOMATO clock  25, 15, 5 minutuko atzekoz aurrerako tenporizadoreak (amaitzeko zenbat minutu falta diren erakusten du)  Bai   Beste  Lehen hitza euskaraz  Euskara ere eskaintzen duten webguneetan atzizkiak itsatsita idazteko aukera ematen du   Bai   Beste  Datraolat  #traolak edo @Abildua duten hitzak idazterakoan atzizkiak itsatsita idazteko aukera ematen du   Bai   Itzultzeko  DeepL – itzulpenak  Itzultzaile neuronala, munduko hainbat hizkuntza (euskara ez)  Askotan erabiliz gero, bai   Itzultzeko   Itzuli+   Itzultzaile neuronala, auzoko hizkuntzak (Aspaldi honetan EZ DABIL)    (Aspaldi honetan EZ DABIL)  Beste  FlagFox  URL helbide barran bandera txiki batek erakutsiko du zerbitzaria zein Estatutan dagoen  Ez   Nabigatzailea optimizatzeko  Export Tabs URLs  Fitxa gehiegi dauzkazu zabalik? Esportatu, esate baterako kalkulu orri batera.  Askotan erabiliz gero, bai    Nabigatzailea optimizatzeko  Simple Tab Groups  Zure fitxak taldeka antolatzeko leiho desberdinak balira, koloreen laguntzaz  Bai   Nabigatzailea optimizatzeko  Firefox Multi-Account Containers  Zure fitxak taldeka antolatzeko  Bai   Nabigatzailea optimizatzeko  Tree Style Tab  Zure fitxak albo batean taldeka antolatzeko zuhaitzaren estiloan  Bai  Nabigatzailea optimizatzeko  Sidebery  Zure fitxak albo batean taldeka antolatzeko zuhaitzaren estiloan  Bai    Nabigatzailea optimizatzeko  Dark Blackground and Light Text  Atzeko aldea iluna eta letrak zuri, bista gutxiago nekatzeko  Doiketak askotan eginez gero, bai   Webguneak irakurtzeko  Tranquility Reader  URL barran agertzen den orritxoan sakatze bezala edo antzekoa   Askotan erabiliz gero, bai   Pasahitzak kudeatzeko  KeepassXC  Pasahitz guztiak datu base batean ondo sailkatuta eta zifratuta gorde. Gero datu basea zabaltzeko pasahitz generikoa eta nabigatzailearekin sinkronizatu  Askotan erabiliz gero, bai   Bideoak etab. deskargatzeko  Video DownloadHelper    Askotan erabiliz gero, bai  Bideoak etab. deskargatzeko  DownThemAll!    Askotan erabiliz gero, bai   

 Erreferentziak 

 Ikus gainera 
 Web nabigatzaile.
 GNU IceCat.
 Gehigarri (Mozilla)


 Kanpo estekak 

 Mozilla Firefox deskargatzeko.
 Mozilla Firefox Euskaraz.
 Librezale: "Zergatik Firefox".

Kategoria:Mozilla Firefox
Kategoria:Interneten historia
Kategoria:Euskaratutako software librea
Kategoria:Software librea
Kategoria:2002ko softwarea